Document ID: 31994R1889

NEUVOSTON ASETUS (EY) N:o 1889/94,
annettu 27 päivänä kesäkuuta 1994,
hedelmä- ja vihannesalalla sovellettavan perus- ja ostohinnan vahvistamisesta markkinointivuodeksi 1994/1995
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1) ja erityisesti sen 16 artiklan 1 kohdan,
ottaa huomioon tiettyjen hedelmien ja vihannesten perus- ja ostohinnan vahvistamisesta touko-, kesä- ja heinäkuuksi 1994 annetut asetukset (EY) N:o 969/94(2), (EY) N:o 1234/94(3) ja (EY) N:o 1487/94(4),
ottaa huomioon komission ehdotuksen(5),
ottaa huomioon Euroopan parlamentin lausunnon(6),
ottaa huomioon talous- ja sosiaalikomitean lausunnon(7),
sekä katsoo, että
asetuksen (ETY) N:o 1035/72 16 artiklan 1 kohdan mukaisesti olisi vahvistettava kunkin mainitun asetuksen liitteessä II luetellun tuotteen ja kunkin markkinointivuoden osalta perus- ja ostohinta; kyseisten tuotteiden markkinointivuodet edellä mainitun asetuksen 1 artiklan 3 kohdan mukaisesti ovat:
- tomaattien ja munakoisojen osalta 1 päivästä tammikuuta 31 päivään joulukuuta,
- aprikoosien osalta 1 päivästä toukokuuta 31 päivään elokuuta,
- persikoiden ja nektariinien osalta (mukaan luettuna brugnol-lajike) 1 päivästä toukokuuta 31 päivään lokakuuta,
- kukkakaalien ja syötäväksi tarkoitettujen viinirypäleiden osalta 1 päivästä toukokuuta 30 päivään huhtikuuta,
- sitruunoiden ja päärynöiden osalta 1 päivästä kesäkuuta 31 päivään toukokuuta,
- omenoiden osalta 1 päivästä heinäkuuta 30 päivään kesäkuuta,
- mandariinien, satsumoiden ja klementiinien osalta 1 päivästä lokakuuta 15 päivään toukokuuta,
- appelsiinien osalta 1 päivästä lokakuuta 15 päivään heinäkuuta,
asetuksen (ETY) N:o 1035/72 16 artiklan 1 kohdan kolmannen alakohdan mukaan perus- ja ostohintaa ei pitäisi vahvistaa markkinointivuoden alun ja lopun vähäisen kaupan ajanjaksojen aikana,
vahvistettaessa hedelmien ja vihannesten perus- ja ostohintaa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteena on erityisesti kohtuullisen elintason takaaminen maatalousväestölle, tarvikkeiden saatavuuden varmistaminen ja kohtuullisten kuluttajahintojen takaaminen, ja
perushinnat on vahvistettava niiden hintojen keskimääräiseen kehitykseen perustuen, jotka on todettu viimeisen kolmen vuoden aikana yhteisön markkinoita parhaiten edustavilla tuotantomarkkinoilla tuotteelle, jonka kaupalliset ominaisuudet, kuten lajike tai tyyppi, laatuluokka, kokoluokka ja pakkaaminen, on määritetty; ostohinnat on vahvistettava perushinnan perusteella asetuksen (ETY) N:o 1035/72 16 artiklan 3 kohdan mukaisesti,
ON ANTANUT TÄMÄN ASETUKSEN:
1 artikla
Hedelmien ja vihannesten perus- ja ostohinnat markkinointivuodeksi 1994/1995, niiden soveltamisjaksot ja laatutyypit, joihin ne viittaavat, vahvistetaan liitteessä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 2
17
6